[size=14pt]أخوان الي ميريد يروح لأمريكا لعد ليسجل وياخذ فرصة غيرة , واللي حاب العراق ليتركة ويكعد بيه وحد ضربة على أيدة وكلة اطلع, أكو شي اسمة منطق , العراق شئنا أم أبينا دولة نامية بل و من الدول الفقيرة حالياً , مو آني أكول هذا الشي شوف أمريكا وين وشوف العراق وين كلنة عدنة شهادات بس نعرف هذا الشي أكو شي اسمة معادلة أو تدرس من جديد , مو ماخذ دكتوراه من العراق ويجوز بعزيمة سمج وبطل ويسكي وجاي تتفلسف على ناس واصلة للقمر بالسيتينات وعدهة نووي من الأربعينات وأخترعت النت الي انتة هسة تحجي بيه والياهو والهوت ميل والعشرات الي مثلهة الأول والفروغ والوندوز نظام التشغيل الي صار قديم ومسوين شي جديد نظام السي الي بيه يرتبط على الأنترنت مباشرة , والي سوو الخليوي والأقمار الصناعية , هاي أشبههة مثل الي عندة 30 مصنع مال سيارات وكلهة عالروبت تشتغل وانتة فرحان صنعت تاير ديوانية معروج. أو مثل مثلاً بالعراق أيم السبعينات جانت خوش كليات عدنة ودراستهة زينة ويجيك دكتور من اليمن ها والدكتوراه من جامعة تعز مو جامعة صنعاء ( مع اعتزازنة باخوتنة اليمنيين بس بالسبعينات يعني ) ويفيك براس الدكاترة الي شهاداتهم من أمريكا وبريطانيا بذك الوكت.
بابة أمريكا تقبلون متقبلون , دولة عظمى , الدول الأوروبية شكد متقدمة مملحكة بيهم, أنطيكم مثلين الأول بحرب كوسوفو اشترك حلف الأطلسي وية أمريكا , شنو كان تصريح قائد القوات الأمريكية بأوروبا , يكول الفارق التكنلوجي الأدنى لقوات الناتو الأوروبية ديسوي مشاكل عدنة لازم يطورون أسلحتهم , هاي أوروبا ( بريطانيا والمانيا وفرنسا وايطاليا ألخ ) , زين الثاني وزير الدفاع الأمريكي بزيارة للصين سنة 2001 سوو استعراض عسكري كان عدهم مناسبة ( سألوه الصحفيين طبعاً ورة مرجع الى أمريكا ) شنو رأيك بالجيش الصيني , ضحك كلهم زين بالنسبة الهم ولدول منطقتهم , كلولة يعني خطر على أمريكا , كلهم عليمن؟ , أسلحتهم بالنسبة إلنا مثل القوس والنبال ) بابة ناس البرغي برفع الأبرة زارفتة , انتة العراق برغي ليهسة مصانع لا قبل ولا هسة حتى بالتصنيع البرغي كان مشكلة يستوردوه .
روحو رجعو للعراق ليش طالعين منة , شبعو بيه وكابلو وكعدو , وأبو أمريكا سويت هيج , يا رب بلكي تنسحب ومتخلي ولا جندي هناك , أرد أشوف من واحد يكتل بالاخ هم أمريكة السبب بس ها لا تبجون لحكونة , ونطلب لجوء خلي تحكمكم الطائفية وهذا سني وهذا شيعي وهذا مسلم وهذا مسيحي وهذا يهودي وهذا صبي وهذا عربي وهذا كردي هية بوجود أمريكا كركوك يردون يبلعوهة الكراد والعرب والتركمان من صفحة وكل منطقة صارت شبه دولة ,
زايدة عليكم الأردن وسوريا ومصر , أنوب أمريكا لا صعبة أكيد شلون واحد من البعير وتنطيه لنكولن ليموزين كل شي بيهة لمس وكنترول من الستيرن , ) طبعا يكلك البعير أحسن[/size]